PATVIRTINTA

 Kėdainių lopšelio-darželio „Vyturėlis“

 direktoriaus

 2023 m. gegužės 22 d. įsakymu V-57

**KĖDAINIŲ LOPŠELIO-DARŽELIO „VYTURĖLIS“**

**SOCIALINIO PEDAGOGO PAREIGYBĖS APRAŠYMAS**

**I SKYRIUS**

**PAREIGYBĖ**

 1. Kėdainių lopšelio-darželio „Vyturėlis“ (toliau – Įstaiga) socialinio pedagogo pareigybė, kodas 235901, yra priskiriama pareigybių, kurioms būtinas ne žemesnis kaip aukštasis išsilavinimas, grupei.

2. Pareigybės lygis: A2.

3. Pareigybės paskirtis: vaiko gerovės, saugumo užtikrinimas ugdymo įstaigoje bei prielaidų pozityviai vaiko socializacijai ir brandai sudarymas.

4. Socialinis pedagogas pavaldus Kėdainių lopšelio-darželio direktoriaus pavaduotojui ugdymui.

**II SKYRIUS**

**SPECIALŪS KVALIFIKACINIAI REIKALAVIMAI ŠIAS PAREIGAS EINANČIAM DARBUOTOJUI**

5. Socialinis pedagogas turi atitikti šiuos specialius reikalavimus:

5.1. Būti įgijęs aukštąjį išsilavinimą, socialinės pedagogikos kvalifikacinį laipsnį ir / ar socialinio pedagogo kvalifikaciją (profesinio bakalauro, bakalauro, magistro) arba baigęs socialinės pedagogikos studijų programą aukštojoje mokykloje ir įgijęs pedagogo kvalifikaciją.

5.2. Gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688, reikalavimus.

5.3. Mokėti vieną iš Europos Sąjungos darbo kalbų (anglų, vokiečių, prancūzų).

5.4. Mokėti naudotis informacinėmis technologijomis bei programomis.

6. Socialinis pedagogas dirba kartu su pedagogais, kitais specialistais, tėvais (globėjais), įstaigos bendruomene.

7. Socialinio pedagogo veikla grindžiama vaiko interesų, orumo, individualizavimo, visapusiškumo, prieinamumo, vaiko dalyvavimo priimant su juo susijusius sprendimus, bendradarbiavimo, konfidencialumo principais.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Socialinis pedagogas vykdo šias funkcijas:

8.1. vertina socialinės pedagoginės pagalbos vaikui poreikius (kartu su kitais specialistais), esant būtinybei lankosi užsiėmimuose ir kitose veiklose;

8.2. konsultuoja tėvus (globėjus), įstaigos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;

8.3. dalyvauja sprendžiant krizinius atvejus įstaigoje, ugdymo ir socialinių įgūdžių problemas;

8.4. teikia socialinę pedagoginę pagalbą elgesio sutrikimų turintiems vaikams, numato socialinės pedagoginės pagalbos teikimo vaikui būdus bei formas bendradarbiaudamas su pedagogais, tėvais (globėjais), kitais specialistais, švietimo pagalbos įstaigomis, kitais su vaiku dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;

8.5. planuoja ir organizuoja individualią ir grupinę veiklą ugdytiniams, tėvams, pedagogams;

8.6. šviečia bendruomenę socialinės pedagoginės pagalbos teikimo, neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;

8.7. inicijuoja ir įgyvendina prevencines veiklas bei socialinio ugdymo projektus kartu su mokyklos Vaiko gerovės komisija, ugdant vaikų gyvenimo įgūdžius;

8.8. atlieka aktualius socialinius pedagoginius tyrimus, atsižvelgdamas į įstaigos bendruomenės poreikius (prioritetus, strateginį ir metinį veiklos planus);

8.9. renka, kaupia ir analizuoja informaciją, reikalingą vaikų problemoms spręsti, bendradarbiaudamas su įstaigos bendruomene, esant būtinybei – su kitomis institucijomis;

8.10. rengia ir skleidžia informaciją apie socialinę pedagoginę pagalbą;

8.11. tvarko ir pildo darbo dokumentus (konsultacijų žurnalą ir kitus reikiamus dokumentus);

8.12. planuoja ir derina su įstaigos vadovu metinės veiklos prioritetus ir pagal juos rengia savo veiklos programą mokslo metams;

8.13. atsako už nemokamo maitinimo organizavimą ir tvarką.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

9. Socialinio pedagogo teisės:

9.1. būti išrinktu į mokyklos tarybą ar kitą savivaldos instituciją, dalyvauti mokytojų tarybos posėdžiuose, metodinių grupių pasitarimuose;

9.2. susipažinti su dokumentacija, skirta atskiriems ugdytiniams ir klasių bendruomenėms;

9.3. lankytis pamokose ir neformaliojo ugdymo veikloje;

9.4. teikti siūlymus mokyklos administracijai, mokytojams, klasių auklėtojams, tėvams, teisėtiems vaiko atstovams;

9.5. prireikus kreiptis į atitinkamus specialistus švietimo ar globos įstaigoje ir už jos ribų;

9.6. gauti reikiamą informaciją ir paramą iš valdžios, vaikų teisių apsaugos, teisėsaugos ir kitų įstaigų;

9.7. atstovauti vaiko teisėms švietimo įstaigoje ir už jos ribų;

9.8. gauti mokslinę, metodinę pagalbą iš mokslo, švietimo, socialinių įstaigų;

9.9. pagal galiojančius įstatymus sistemingai tobulinti savo kvalifikaciją, pasirenkant tinkamas formas ir laiką.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ IR ATSKAITOMYBĖ**

10. Socialinis pedagogas atskaitingas direktoriui, tiesiogiai pavaldus direktoriaus pavaduotojui ugdymui.

11. Socialinis pedagogas teisės aktų nustatyta tvarka atsako už:

11.1. kokybišką savo funkcijų vykdymą, korektišką gautų duomenų panaudojimą ir informacijos konfidencialumą, vaikų saugumą teikiant socialinę pedagoginę pagalbą.

11.2. Lietuvos Respublikos įstatymų, Vyriausybės nutarimų, Savivaldybės tarybos sprendimų, kitų norminių dokumentų, reglamentuojančių socialinės pedagoginės pagalbos teikimą, darželio direktoriaus įsakymų vykdymą.

11.3. darbo, civilinės bei priešgaisrinės saugos taisyklių laikymąsi, higienos reikalavimų vykdymą;

 12. Už savo funkcijų nevykdymą ar netinkamą vykdymą, darbo drausmės pažeidimus socialinis pedagogas atsako įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_

 (data)